Пра асобныя падзеі, звязаныя з гэтай вёскай у час барацьбы з акупантамі, успамінае ў сваёй кнізе “За родныя хаты” Аркадзь Іосіфавіч Жураўскі. Менавіта дарогай на Галаны, што вядзе ў бок лесу, адходзілі на Бук партызаны, адстрэльваліся, пападаючы пад скразныя аўтаматныя чэргі фашыстаў. На гэтым шляху некаторым сховішчам для іх былі стаяўшыя суцэльнай сцяной клёны. Нашпігаваныя кулямі, асколкамі мін і снарадаў, дрэвы сталі засыхаць і гінуць.